Inke Községi Önkormányzat Képviselő-testülete
7/2000. (IX.7.) számú 
r e n d e l e t e 

a középületeknek és közterületeknek nemzeti és községi ünnepeken 
történő fellobogózásáról.

Inke Község Önkormányzatának Képviselő-testülete a Magyar Köztársaság nemzeti jelképeinek és a Magyar Köztársaságra utaló elnevezésnek a használatáról szóló 1995. évi LXXXIII. törvény 21.§. (2). bekezdésében kapott felhatalmazás, valamint a helyi önkormányzatokról szóló 1990. évi LXV. törvény 16. §. (1). bekezdése alapján a következő rendeletet alkotja:

1.§.

(1). A rendelet hatály Inke község közigazgatási területén kiterjed minden középületre és közterületre.

(2). Valamennyi középületet és közterületet fel kell lobogózni:
a/	Március 15-én, az 1848-49-es forradalom és szabadságharc kezdetének, a modern parlamentáris Magyarország megszületésének napján
b/	Augusztus 20-án, az államalapító Szent István ünnepén
c/	Október 23-án, az 1956. évi forradalom és szabadságharc kezdetének, valamint a Magyar Köztársaság 1989. évi kikiáltásának napján.

(3). Azokon a középületeken, illetőleg középületek előtt, amelyeket az állam, és a helyi önkormányzatok választott testületei, közigazgatási feladatokat ellátó szervei, valamint az állam, illetve a helyi önkormányzat által fenntartott, közfeladatokat ellátó intézmények, feladatuk ellátása során használnak, a nemzeti zászlót vagy a lobogót állandó jelleggel ki kell tűzni, illetőleg fel kell vonni.

(4). Ha a (3). bekezdésben felsorolt szerv több épületben fejti ki tevékenységét, a zászló (lobogó) elhelyezésének kötelezettsége a központi épületre irányadó.

(5). Szélsőséges időjárási viszonyok között - annak időtartamára - a szerv vezetője elrendelheti a zászló bevonását, illetőleg a lobogó levonását.

2.§.

(1). A magyar nemzeti lobogó beszerzéséről a középület tulajdonosa, használója, közterületek esetében az önkormányzat Polgármesteri Hivatala ( a továbbiakban: Hivatal) gondoskodik.

(2). Inke község zászlajának beszerzése és megfelelő tárolása a Hivatal feladata.

(3). A nemzeti ünnepekről történő méltó megemlékezés érdekében a fellobogózáskor tiszta, jó állapotban lévő zászlót kell használni.

3.§.

(1). A fellobogózást az ünnepet megelőző napon 16.00 óráig, a zászlók leszedését az ünnepnap elteltét követő 12 órán belül kell elvégezni.

(2). Közterületeken álló létesítményekre, különösen a köz-és díszkivilágító berendezésekre zászlótartót csak úgy szabad felszerelni, hogy a létesítmény üzemeltetését, karbantartását ne akadályozza, balesetet ne okozzon.

4.§.

(1). Inke község Polgármestere (a továbbiakban: polgármester) az 1.§. (2)-(3). Bekezdésében felsorolt ünnepeken kívül is elrendelheti Inke község közterületeinek teljes vagy részleges fellobogózását.

(2). A közterületek közül azokat, melyeket az ünnepi esemény jellegéhez képest fel kell lobogózni, a polgármester határozza meg.

(3). Egyházak, társadalmi szervezetek jelentős események alkalmából kérhetik a polgármestertől a fellobogózás elrendelését, amennyiben vállalják a költségeit.

(4). A magyar nemzethez, valamint Inke község polgárainak közösségéhez való tartozás jelképeként magánszemélyek, jogi személyek, jogi személyiséggel nem rendelkező szervezetet is fellobogózhatják ingatlanukat. A Hivatal ellenérték megfizetésének fejében Inke község zászlaját a kérelmezők rendelkezésére bocsátja.

5.§.

Magyarország történelmének tragikus eseménye, valamint köztiszteletben álló, így különösen a Magyar Köztársaság közjogi méltóságai, a körzet országgyűlési képviselői, a Somogy Megyei Közgyűlés tagjai elhunyta vagy tömegszerencsétlenség esetén a Polgármester elrendelheti az önkormányzati tulajdonban lévő középületek, közterületek gyászlobogóval való fellobogózását.

6.§.

Aki e rendeletben foglalt kötelezettségeket megszegi, szabálysértést követ el, és 30.000 Ft pénzbírsággal sújtható.

7.§.

(1). Jelen rendelet a kihirdetése napján lép hatályba.

(2).A kihirdetésről a  jegyző gondoskodik.

I n k e , 2000. Szeptember 7.

	                    Bertók Katalin                                       Rózsa Sándor
            	           mb.jegyző                                             polgármester